شەفەق نیوز/ فازڵ
حاجی قسەکەر وەناو پۆلیس هاتووچو لە پارێزگای هەولێر، ئمڕوو شەممە، خەوەردا ک گەنجیگ
بویە هووکار کوشیان پیاویگ وەرد ژنەگەی وە رووداویگ هاتووچو دڵتەزنیگ لەمەوقەی بەشەوکردن
کارتەیل مکیس ئەرا سویر کوڕیان.
حاجی لە بەیاننامەیگ
ئمڕوو وت: ئیوارەی دوێەکە لە نزیک جادەی ١٢٠ مەتری لەلای بینایل شوقەیل جهانی رووداویگ
هاتووچو بوی، ئەوەیش هەنای گەنجیگ ماشینیگ نیشان وە هەڵەپەڵەی فرەیگ رانێد، و لە خود
وەختەگە هووشی بەلای ریەگە نەوی، تا بەێدە ماشینیگ مارکەی شیڤرۆلێت چاو و ژن گەورە
تەمەنیگ لەناوی بوین.
و دیاری کرد ک
رانندەی ماشین شیڤرۆلێتەگەیش ماشینەگە لەدەسی دەرچگ و داگە تەیمانەی کنار جادەگە، وتیش؛
وەداخەو ک پیاو و ژنە پیرەیل گیانیان لەدەسدان هەنای داشتن کارتەیل مکیس ئەرا سویر
کوڕیان بەشەو کردیان، بیجگە ئەو زەرەدەیلە ک گەنجەگە رەسانەی پیان.
حاجی وتیش؛ هەنای
پرسیار گەنجەگە لە رووداوەگە کریا، هیچ قسەیگ نەیاشت، تەنیا وت: سەرم بەرزەو کردم نووڕستم
ماشینیگ شیڤرۆلێت نزیکمە، و دامە لی.
